kalixlouiis/myanmar-wikipedia-corpus huggingface dataset:
ပလက်ဖောင်းနှစ်ခုကို လှေကား၊ ဓာတ်လှေကားနှင့် စက်လှေကားများဖြင့် ချိတ်ဆက်ထားသည်။
မြေညီထပ်တွင် လက်မှတ်ဖြတ်သည့်ဂိတ် တည်ရှိသည်။
သမိုင်းကြောင်း ၂၀၀၃ ခုနှစ်၊ မတ်လ ၁၆ ရက်နေ့တွင် ရခုဆိုင်းဂုချိဘူတာကို ဖွင့်လှစ်ခဲ့သည်။
ဤဘူတာသည် ဘူတာအမှတ် HK-80 ဖြစ်သည်။
ရထားလမ်းကြောင်းများကို အဆင့်မြှင့်တင်သည့်လုပ်ငန်းစဉ်သည် ၂၀၁၆ ခုနှစ်၊ မတ်လ ၅ ရက်နေ့တွင် ပြီးစီးခဲ့သည်။
အသုံးပြုမှု ၂၀၁၅ ခုနှစ်ကာလ (ဧပြီ ၂၀၁၅ မှ မတ်လ ၂၀၁၆ အထိ) တွင် ဤဘူတာကို နှစ်ပတ်လည်အသုံးပြုသူခရီးသည်အရေအတွက်သည် ၄,၅၂၅,၀၀၀ ဦး ရှိခဲ့သည်။
နှစ်အရေအတွက် (ထောင်ဂဏန်းဖြင့်)ထွက်ခွာခရီးသည်စုစုပေါင်း2002532003614200460220051,30220061,31420071,4052,63520081,5032,85520091,3892,74720101,4192,74920111,3962,72620121,4382,79820131,4252,75620152,2764,525 ကပ်လျက်ဘူတာများ ပြင်ပလင့်များ Rakusaiguchi Station from Hankyu Railway website ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
မြန်မာ–ကနေဒါ ဆက်ဆံရေး သည် မြန်မာနိုင်ငံ နှင့် ကနေဒါနိုင်ငံ အကြား ထားရှိသည့် နှစ်နိုင်ငံ ဆက်ဆံရေးဖြစ်သည်။
နှစ်နိုင်ငံ၏ တရားဝင် သံတမန်ဆက်ဆံရေးကို ၁၉၅၈ ခုနှစ် ဩဂုတ်လ ၉ ရက်နေ့တွင် ထူထောင်ခဲ့ကြသည်။
ကနေဒါနိုင်ငံ အော်တာဝါမြို့ တွင် မြန်မာသံရုံး ရှိပြီး မြန်မာနိုင်ငံ ရန်ကုန်မြို့ တွင် ကနေဒါသံရုံး ရှိသည်။
သမိုင်းကြောင်း မြန်မာနိုင်ငံ နှင့် ကနေဒါနိုင်ငံ တို့သည် ၁၉၅၈ ခုနှစ် ဩဂုတ်လ ၉ ရက်နေ့တွင် သံတမန်ဆက်ဆံရေးကို ထူထောင်ခဲ့ကြ၍ နှစ်နိုင်ငံ သံတမန်ဆက်ဆံရေးသည် နှစ်ပေါင်း ၆၅ နှစ် ကျော် ရှည်ကြာနေပြီ ဖြစ်သည်။
သို့သော်လည်း မြန်မာနိုင်ငံ အတွင်း စစ်အာဏာသိမ်းမှုများကြောင့် နှစ်နိုင်ငံဆက်ဆံရေးသည် အဖုအထစ်များဖြင့် တင်းတင်းမာမာ ရှိခဲ့ကြသည့်သက်တမ်းက ဆယ်စုနှစ် ၅ခု ကျော်မက ရှိခဲ့သည်။
သံတမန်ဆက်ဆံရေး မြန်မာနိုင်ငံ သည် ကနေဒါနိုင်ငံ နှင့် သံတမန်စတင်ပြီးနောက် ၂လအကြာတွင် အမေရိကန်နိုင်ငံဆိုင်ရာ မြန်မာသံအမတ်ကြီး ဦးဝင်း အား ကနေဒါနိုင်ငံဆိုင်ရာ သံအမတ်ကြီး အဖြစ် ပူးတွဲခဲ့၍ ၎င်းသည် ကနေဒါနိုင်ငံ၏ ပထမဦးဆုံးသော မြန်မာသံအမတ် ဖြစ်ခဲ့သည်။
ရုံးထိုင်ဆောင်ရွက်မှုကိုမူ အမေရိကန်နိုင်ငံ ဝါရှင်တန်မြို့ မှတဆင့် ဆောင်ရွက်သည်။
အလားတူ ကနေဒါနိုင်ငံ သည်လည်း မြန်မာနိုင်ငံ နှင့် အနီးစပ်ဆုံး နိုင်ငံ မှတဆင့် ရုံးထိုင်ဆောင်ရွက်ကာ သက်ဆိုင်ရာ သံအမတ်က ပူးတွဲကိုင်တွယ်ခဲ့သည်။
မြန်မာနိုင်ငံသည် ၁၉၆၃ ခုနှစ်မှ ၁၉၇၈ ခုနှစ်အထိ ကနေဒါမြို့တော် အော်တာဝါ တွင် သံရုံး ဖွင့်လှစ်ခဲ့သည်။
ထိုကာလက သံအမတ်ကြီးများအဖြစ် မဟာအသရေစည်သူ James Barrington၊သခင်ချန်ထွန်း၊ဦးကျော်ညွှန့် နှင့် ဦးကိုကို တို့က ဆောင်ရွက်ခဲ့ကြသည်။
၁၉၇၈ ခုနှစ် နောက်ပိုင်းတွင် မြန်မာနိုင်ငံသည် ရုံးခန်းကို ပိတ်ခဲ့ပြီး အမေရိကန် ဝါရှင်တန် ရှိ မြန်မာသံအမတ်များ အား ပူးတွဲတာဝန် ပေး၍ သံဆက်သွယ်သည်။
၁၉၈၆ ခုနှစ် ဇန်နဝါရီလ ၃၁ ရက်နေ့ တွင် ကနေဒါရှိ မြန်မာသံရုံးအား ပြန်ဖွင့်ကာ ၁၉၉၂ ခုနှစ် တွင် ပြန်ပိတ်သည်။
ယင်းနောက် ၁၉၉၅ ခုနှစ် မှ လက်ရှိအချိန်အထိ မြန်မာသံရုံးထပ်မံပြန်ဖွင့်ထားသည်။
ကနေဒါနိုင်ငံဘက်ကမူ မြန်မာနှင့် သံဆက်သွယ်သည့် နှစ် ၅၀ကျော်အထိ အခြေချ ရုံးစိုက်သည့် မြန်မာနိုင်ငံဆိုင်ရာ ကနေဒါသံအမတ်ကြီး ဟူ၍ သီးသီးသန့်သန့် မထားခဲ့သည့် အပြင် မြန်မာနိုင်ငံတွင်လည်း သံရုံး ဖွင့်လှစ်ခြင်းမျိုး မရှိခဲ့ပေ။
မြန်မာနိုင်ငံ ဒီမိုကရေစီလမ်းကြောင်းပေါ် လျှောက်လှမ်းသည့် ၂၀၁၀ ပြည့်နှစ် နောက်ပိုင်းမှ မြန်မာနိုင်ငံတွင် ပထမဆုံးအခြေချ ရုံးစိုက်သည့် သံအမတ် အား ၂၀၁၃ ခုနှစ် မတ်လတွင် ခန့်အပ်ခဲ့သည်။
ပထမဦးဆုံး သံအမတ်မှာ ဝါရင့်သံတမန် Mark McDowell ဖြစ်သည်။
၂၀၁၄ ခုနှစ် ဇူလိုင် ၁ရက်နေ့ တွင် မြန်မာနိုင်ငံဆိုင်ရာ ကနေဒါသံရုံးကို ရန်ကုန်မြို့၌ တရားဝင်ဖွင့်လှစ်ခဲ့သည်။
၂၀၁၅ ခုနှစ် ဩဂုတ်လတွင် ရန်ကုန်မြို့တွင် ဗီဇာလျှောက်ထားရေးစင်တာကို ဖွင့်လှစ်ခဲ့ပြီး မြန်မာနိုင်ငံသားများ ပြည်တွင်း၌ ကနေဒါဗီဇာ လျှောက်ထားခွင့်ရခဲ့ကြသည်။
၂၀၁၀ပြည့်နှစ်နောက်ပိုင်း ဆက်ဆံရေး ၁၉၆၂ ခုနှစ် ကစပြီး မြန်မာနိုင်ငံ စစ်အာဏာသိမ်းမှုတစ်လျှောက်လုံး ကနေဒါသည် မြန်မာပြည်သူများဘက်က ရပ်တည်ခဲ့ပြီး အုပ်ချုပ်သည့် စစ်အစိုးရအဆက်ဆက်ကို ပိတ်ဆို့အရေးယူမှုများလုပ်ဆောင်ခဲ့သည့် နိုင်ငံတစ်ခုဖြစ်သည်။
မြန်မာနိုင်ငံ နိုင်ငံရေးအပြောင်းအလဲဖြစ်သည့် ၂၀၁၀ပြည့်နှစ်နောက်ပိုင်းတွင် မြန်မာနိုင်ငံနှင့် ကနေဒါနိုင်ငံတို့အကြား ဆက်ဆံရေးသည် ကဏ္ဍသစ်တစ်ခုသို့ ပြောင်းလဲသွားခဲ့သည်။
ကနေဒါ နိုင်ငံခြားရေးဝန်ကြီး Hon. John Baird သည် ၂၀၁၂ ခုနှစ် မတ်လတွင် နေပြည်တော်သို့ သမိုင်းဝင်ခရီးစဉ်တစ်ခုအဖြစ် လာရောက်လည်ပတ်ခဲ့သည်။
မြန်မာ နိုင်ငံခြားရေးဝန်ကြီး ဦးဝဏ္ဏမောင်လွင် သည်လည်း ၂၀၁၂ ခုနှစ် အောက်တိုဘာလတွင် ကနေဒါနိုင်ငံ သို့ တရားဝင်သွားရောက်ခဲ့သည်။
၁၉၅၈ ခုနှစ်တွင် သံတမန်ဆက်ဆံရေး ထူထောင်ခဲ့ပြီးနောက်ပိုင်း နှစ်နိုင်ငံဆက်ဆံရေးအတွက် သမိုင်းမှတ်တိုင်တစ်ခုဖြစ်ခဲ့သည်။
ကနေဒါ ပါလီမန် ကိုယ်စားလှယ်များ နှင့် မြန်မာလွှတ်တော် ကိုယ်စားလှယ်များ၏ အပြန်အလှန်ခရီးစဉ်များ အပါအဝင် နိုင်ငံရေးပါတီများ နှင့် အစိုးရအဖွဲ့ အပြင် အရပ်ဘက်အဖွဲ့အစည်း ကိုယ်စားလှယ်များ၏ အပြန်အလှန်ခရီးစဉ်များလည်း ရှိခဲ့ကြသည်။
ကနေဒါနှင့် မြန်မာနိုင်ငံကြား သံတမန်ဆက်ဆံရေးသည် မြန်မာနိုင်ငံတွင် ၂၀၁၅ ရွေးကောက်ပွဲအပြီး အမျိုးသားဒီမိုကရေစီ အဖွဲ့ချုပ် က ပြတ်ပြတ်သားသား အနိုင်ရခဲ့ပြီးနောက် ဆက်ဆံရေးအထူးကောင်းမွန်လာသည်။
၂၀၁၇ ခုနှစ် ဇွန်လ ၇ ရက် တွင် ကနေဒါ ဝန်ကြီးချုပ် ဂျပ်စတင် ထရူဒိုး နှင့် မြန်မာခေါင်းဆောင် နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် တို့ ကနေဒါနိုင်ငံ ဝန်ကြီးချုပ်ရုံး တွင် နှစ်နိုင်ငံထိပ်သီးခေါင်းဆောင်နှစ်ဦး၏ သမိုင်းဝင်တွေ့ဆုံမှုအား ပြုလုပ်ခဲ့ကြသည်။
သို့သော်လည်း ၂၀၁၇ ခုနှစ် ရခိုင်ပြည်နယ် ပဋိပက္ခကြောင့် ဆက်ဆံရေး အေးစက်သွားသည်။
စီးပွားရေးဆိုင်ရာပူးပေါင်းဆောင်ရွက်မှု ၂၀၁၅ခုနှစ် တွင် ကနေဒါနိုင်ငံ သည် မြန်မာနိုင်ငံအား သွင်းကုန်များ အတွက် ပုံမှန်အခွန်အတုတ် အပြင် ဖွံဖြိုးမှုနိမ့်ကျသည့် နိုင်ငံများအတွက် အထူးလျှောပေါ့ကောက်ခံသည့် အခွန် စနစ် ထဲ ပြန်လည် အသက်သွင်းပေးခဲ့သည်။
ကနေဒါနိုင်ငံ တွင် ကနေဒါ - မြန်မာစီးပွားရေးကောင်စီကို ၂၀၁၉ ခုနှစ် ဇွန်လ တွင် ဖွင့်လှစ်ခဲ့သည်။
၂၀၂၂ ခုနှစ်အရောက် နှစ်နိုင်ငံ ကုန်သွယ်မှုပမာဏသည် အမေရိကန်ဒေါ်လာ ၂၂၀ ဒသမ ၆သန်းအထိရှိလာခဲ့သည်။
မြန်မာနိုင်ငံဘက်သို့ သွင်းကုန်သည် အမေရိကန်ဒေါ်လာ ၂၁၃ဒသမ ၃ သန်းတန်ဖိုး ရှိပြီး မြန်မာနိုင်ငံက ပြန်ပို့သည့် ပို့ကုန်တန်ဖိုးမှာ အမေရိကန် ဒေါ်လာ ၇ ဒသမ ၃သန်းရှိခဲ့သည်။
မြန်မာဘက်က ပို့ကုန်များမှာ အထည်အလိပ်၊ ဖိနပ်၊ သားရေထည်ပစ္စည်းများ အဓိကပါဝင်သည်။
သွင်းကုန်များမှာမူ ဟင်းသီးဟင်းရွက်ထွက်ကုန်၊ အစားအစာ၊ အဖျော်ယမကာ၊ တိရစ္ဆာန်အရှင်၊ တိရစ္ဆာန်ထွက်ကုန်များ နှင့် ယန္တရားအသုံးအဆောင်ပစ္စည်းများ ဖြစ်ကြသည်။
ဖွံ့ဖြိုးရေးအကူအညီ ၁၉၆၂ ခုနှစ် မြန်မာနိုင်ငံ စစ်တပ်အာဏာသိမ်းပြီးနောက် ဆယ်စုနှစ်များစွာကြာ စစ်အာဏာသိမ်းမှုအောက်ဖြတ်သန်းခဲ့ရသည့် မြန်မာနိုင်ငံ နှင့် ကနေဒါနိုင်ငံ တို့၏ ဆက်ဆံရေးသည် တင်းမာခဲ့သည်။
သို့သော် အထူးသဖြင့် လိုအပ်ချက်များပေါ် မူတည်၍ ဖွံ့ဖြိုးတိုးတက်မှုနှင့် လူသားချင်းစာနာမှုဆိုင်ရာ အကူအညီများ ပေးဆောင်ခြင်းဖြင့် ကနေဒါသည် ဤကာလတစ်လျှောက်လုံးတွင် ပါဝင်ခဲ့သည်။
ကနေဒါ၏ နှစ်နိုင်ငံ ဖွံ့ဖြိုးတိုးတက်ရေးအကူအညီအစီအစဉ်ကို ၂၀၁၃ ခုနှစ်တွင် စတင်သည်။
ကနေဒါသည် မြန်မာနိုင်ငံ တွင် ဖက်ဒရယ်စနစ်၊ အားလုံးပါဝင်နိုင်သော အုပ်ချုပ်မှုနှင့် အရပ်ဘက်လူ့အဖွဲ့အစည်းများအတွက် ပံ့ပိုးမှုများဆောင်ရွက်သည့် အပြင် မြန်မာနိုင်ငံ ဒီမိုကရေစီစနစ် ဖော်ဆောင်မှုအပေါ် အခိုင်အမာ ထောက်ခံထားသည်။
ယင်းအပြင် ကျားမရေးရာတန်းတူညီမျှမှု၊ လူ့အခွင့်အရေး နှင့် အရပ်ဘက်အဖွဲ့အစည်းများအား ပံ့ပိုးမှု အပါအဝင် အမျိုးသမီးများနှင့် တိုင်းရင်းသားလူနည်းစုများ အပြင် မြန်မာနိုင်ငံရှိ ထိခိုက်လွယ်ပြီး ပဋိပက္ခဒဏ်ခံရဆုံးသော လူဦးရေကို ပံ့ပိုးပေးနေသည်။
ကနေဒါသည် စစ်အစိုးရကို နိုင်ငံတကာ အကူအညီ တစ်စုံတစ်ရာ မပေးပေ။
သို့သော်လည်း ကုလသမဂ္ဂ၊ အရပ်ဘက်အဖွဲ့အစည်းများ၊ ဒီမိုကရေစီအသွင်ကူးပြောင်းရေး နှင့် လူ့အခွင့်အရေး ကာကွယ်သူများမှတဆင့် ဖွံ့ဖြိုးတိုးတက်ရေး နှင့် ပြည်သူများ ဆင်းရဲတွင်းမှ ရုန်းထွက်နိုင်ရေး နိုင်ငံတကာ အကူအညီများမှတဆင့် ပံ့ပိုးပေးလျက်ရှိသည်။
၂၀၂၁ နောက်ပိုင်း ဆက်ဆံရေး ၂၀၂၁ ခုနှစ် ဖေဖော်ဝါရီလတွင် မြန်မာနိုင်ငံအတွင်း စစ်အာဏာသိမ်းမှုကြောင့် ကနေဒါနှင့် နှစ်နိုင်ငံဆက်ဆံရေးမှာ ပြင်းထန်စွာတင်းမာသွားသည်။
ကနေဒါက မြန်မာနိုင်ငံစစ်အာဏာသိမ်းသူများအပေါ် အရေးယူပိတ်ဆို့မှုများ တိုးမြင့်ချခဲ့သည်။
ကိုးကား ကနေဒါ ကဏ္ဍ:ကနေဒါ–မြန်မာ ဆက်ဆံရေး ကဏ္ဍ:ကနေဒါနိုင်ငံ၏ နှစ်နိုင်ငံဆက်ဆံရေး။
thumbnail|ဒေဗွန်ကပ်ကာလ ကမ္ဘာလုံး၏ ပုံသဏ္ဌာန် ဒေဗွန်ယုဂ် ()သည် သက်ဦးကပ်၏ ယုဂ် ၆ခု အနက် စတုတ္ထမြောက်ယုဂ် ဖြစ်ပြီး လွန်ခဲ့သည့် နှစ်ပေါင်း ၄၁၉.၂ သန်းမှ ၃၅၈.၉ သန်းအထိ ကာလဖြစ်သည်။
ဆီလူရီအာကပ်နှင့် ကျောက်မီးသွေးကပ် အကြားရှိ ကပ် ဖြစ်သည်။
ဆိုင်းအင်းဘူတာ (西院駅, Saiin-eki) သည် ဂျပန်နိုင်ငံ၊ ကျိုတိုမြို့တွင် တည်ရှိသည့်ဘူတာတစ်ခု ဖြစ်သည်။
ဤဘူတာသည် ဟန်းခယူးရထားလိုင်း၏ တိုကျိုလိုင်းပေါ်ရှိ ဘူတာတစ်ခု ဖြစ်သည်။
တည်နေရာ ဆန်းအင်းဘူတာ၏ ဒုတိယမြောက်ဝင်ပေါက်သည် ရှိဂျောလမ်းနှင့် နိရှိအိုးဂျိလမ်းဆုံ၏ အနောက်တောင်ထောင့်တွင် တည်ရှိသည်။
ဤဘူတာသည် ကျိုတိုမြို့၊ အုခယောရပ်ကွက်၊ ခိုးဇန်းဂျိချောတွင် တည်ရှိသည်။
ဝန်ဆောင်မှုများ ဤဘူတာတွင် မြို့ပတ်ပုံမှန်ရထားများ (普通, futsū), semi express (準急, junkyū) ရထားများ၊ အမြန်ရထားများ (快速急行, kaisoku kyūkō) နှင့် အထူးအမြန်ရထားများ (通勤特急, tsūkin tokkyū) ကို ပြေးဆွဲဝန်ဆောင်မှုပေးလျက်ရှိသည်။
အသုံးပြုမှု သွားရောက်ရန်နေရာများ သမိုင်းကြောင်း ကပ်လျက်ဘူတာများ ပြင်ပလင့်များ Saiin Station from Hankyu Railway website ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
Keishin Line station before its closure in 1997 ဆန်းဂျောဘူတာ (三条駅, Sanjō-eki) သည် ကျိုတိုမြို့တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ခဲအိဟန်လျှပ်စစ်ရထားလိုင်းပေါ်တွင် တည်ရှိသည့် ဘူတာ ဖြစ်သည်။
ဤဘူတာသည် ကျိုတိုမြေအောက်ရထားတိုးဇိုင်းလိုင်းပေါ်ရှိ ဆန်းဂျောခဲအိဟန်ဘူတာ နှင့် ချိတ်ဆက်ထားသည်။
ဘူတာကို ၁၉၁၅ ခုနှစ်၊ အောက်တိုဘာလ ၂၇ ရက်နေ့တွင် ဖွင့်လှစ်ခဲ့သည်။
ဘူတာသည် ကျိုတိုမြို့၊ ဟိဂရှိယာမရပ်ကွက်တွင် တည်ရှိသည်။
ဘူတာမှတဆင့် ဂိအွန်းအရပ်သို့ သွားရောက်နိုင်သည်။
ထို့အပြင် ဈေးဝယ်ရှော့ပင်းနယ်မြေဖြစ်သည့် ဆန်းဂျောလမ်းမသို့လည်း သွားရောက်နိုင်သည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း အိုးတိုးရထားလိုင်း ကျိုတိုမြို့ပတ်မြေအောက်ရထားလိုင်း တိုးဇိုင်းရထားလိုင်း (ဆန်းဂျောခဲအိဟန်ဘူတာ) ဘူတာသည် ခဲအိရှင်းရထားလိုင်း၏ ခရီးဆုံးဘူတာတစ်ခု ဖြစ်သည်။
ခဲအိရှင်းရထားလိုင်းကို ၁၉၉၇ ခုနှစ်တွင် တိုးဇိုင်းရထားလိုင်းဖြင့် အစားထိုးခဲ့သည်။
ဘူတာပုံစံ ဘူတာသည် ခဝဘတလမ်းအောက်တွင် တွင်ရှိသည်။
ရထားလမ်းကြောင်း လေးခုပါဝင်ကာ ပလက်ဖောင်းနှစ်ခု ပါရှိသည်။
ကပ်လျက်ဘူတာများ ဘူတာအနီးဝန်းကျင်နေရာများ ဆန်းဂျောအိုးဟရှိ ပွန်တို-ချော အိခဲဒယဖြစ်ရပ် ပြင်ပလင့်များ Station map by Keihan Railway ကိုးကား ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ဂျပန်နိုင်ငံရှိ ဘူတာရုံများ။
အောက်ပါတို့သည် ကနေဒါနိုင်ငံဆိုင်ရာ မြန်မာသံအမတ်ကြီးများအဖြစ် တာဝန်အဆက်ဆက်ထမ်းဆောင်ခဲ့ကြသည့် သံအမတ်ကြီးများဖြစ်သည်။
စဉ် အမည် ရာထူး တာဝန်ထမ်းဆောင်သည့်ရက် ရုံးစိုက်ရာနေရာ၁မဟာသရေစည်သူ ဦးဝင်း သံအမတ်ကြီး၉ အောက်တိုဘာ ၁၉၅၈အမေရိကန်၊ ဝါရှင်တန်မြို့ ၂စည်သူ ဦးအုံးစိန် ၉ အောက်တိုဘာ ၁၉၅၉ အမေရိကန်၊ ဝါရှင်တန်မြို့ ၃မဟာသရေစည်သူ James Barrington ၁၁ ဖေဖော်ဝါရီ ၁၉၆၃ကနေဒါနိုင်ငံ၊အော့တဝမြို့ ၄သခင်ချန်ထွန်း ၁၆ ဇန်နဝါရီ ၁၉၇၀ကနေဒါနိုင်ငံ၊အော့တဝမြို့ ၅ဦးကျော်ညွှန့် ၂၈ ဩဂုတ် ၁၉၇၅ကနေဒါနိုင်ငံ၊အော့တဝမြို့၆ဦးကိုကို ၄ ဇူလိုင် ၁၉၇၇ကနေဒါနိုင်ငံ၊အော့တဝမြို့ ၇ဦးကျော်ခိုင် ၂၄ နိုဝင်ဘာ ၁၉၈၂အမေရိကန်၊ ဝါရှင်တန်မြို့ ၈ဦးကြီးမြင့် ၂၂ နိုဝင်ဘာ ၁၉၈၄အမေရိကန်၊ ဝါရှင်တန်မြို့ ၉ ဦးမောင်မောင်ကြီး ၂၆ နိုဝင်ဘာ ၁၉၈၄အမေရိကန်၊ ဝါရှင်တန်မြို့ ၁၀ဦးဘသွင် ၁၉ မတ် ၁၉၈၆ကနေဒါနိုင်ငံ၊အော့တဝမြို့ ၁၁ဦးသိန်းအောင် ၁၄ ဇွန် ၁၉၈၈ကနေဒါနိုင်ငံ၊အော့တဝမြို့ ၁၂ဦးဝင်းရှိန် ၁၉ ဇူလိုင် ၁၉၈၉ ကနေဒါနိုင်ငံ၊အော့တဝမြို့ ၁၃ဦးသောင်း ၂၁ မေ ၁၉၉၂အမေရိကန်၊ ဝါရှင်တန်မြို့ ၁၄ဒေါက်တာ ကျော်ဝင်း ၂၀ စက်တင်ဘာ ၁၉၉၅ကနေဒါနိုင်ငံ၊အော့တဝမြို့ ၁၅ဦးညွှန့်တင် ၁၅ ဒီဇင်ဘာ ၁၉၉၉ ကနေဒါနိုင်ငံ၊အော့တဝမြို့ ၁၆ဦးအေး၂၇ မေ ၂၀၀၄ကနေဒါနိုင်ငံ၊အော့တဝမြို့ ၁၇ဦးကျော်တင် ၁၉ ဧပြီ ၂၀၁၁ကနေဒါနိုင်ငံ၊အော့တဝမြို့၁၈ဟောက်ဒိုဆွမ်း ၁၀ ဇွန် ၂၀၁၃ကနေဒါနိုင်ငံ၊အော့တဝမြို့ ၁၉ ဦးကျော်မျိုးထွဋ် ၂၁ နိုဝင်ဘာ ၂၀၁၆ကနေဒါနိုင်ငံ၊အော့တဝမြို့ ၂၀ဟောက်ခန့်ဆုမ်း ၁၂ အောက်တိုဘာ၂၀၂၀ကနေဒါနိုင်ငံ၊အော့တဝမြို့ ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:ကနေဒါ–မြန်မာ ဆက်ဆံရေး။
ဆုမိဇိုမဲဘူတာ (墨染駅, Sumizome-eki)သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း ကပ်လျက်ဘူတာများ ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
တမ်းဘဘရှိဘူတာ (丹波橋駅, Tanbabashi-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာကို ခင်တဲဆွတ်တမ်းဘဘရှိဘူတာနှင့် လျှောက်လမ်းတံတားဖြင့် ချိတ်ဆက်ထားသည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း သမိုင်းကြောင်း ဘူတာကို ၁၉၁၀ ခုနှစ်၊ ဧပြီလ ၁၅ ရက်နေ့တွင် ခဲအိဟန်လျှပ်စစ်ရထားလိုင်း၏ ဘူတာတစ်ခုအဖြစ် ဖွင့်လှစ်ခဲ့သည်။
ဘူတာ၏ မူလအမည်သည် မိုမိုယာမဘူတာ (桃山駅, Momoyama-eki) ဖြစ်သည်။
၁၉၁၃ ခုနှစ်၊ ဇူလိုင်လ ၂၉ ရက်နေ့တွင် ရှင်းလင်းစွာနားလည်နိုင်စေရန် ဘူတာ၏ အမည်ကို ပြောင်းလဲခဲ့သည်။
အဘယ်ကြောင့်ဆိုသော် မဲဂျိဘုရင်၏ ဖုရှိမိမိုမိုယာမဂူနှင့် အနီးဆုံးဘူတာမှာ အသစ်ထွက်ပေါ်လာသည့် ဖုရှိမိ-မိုမိုယာမဘူတာ ဖြစ်သည့်အတွက် ဖြစ်သည်။
၂၀၀၀ ခုနှစ်၊ ဇူလိုင်လ ၁ ရက်နေ့တွင် တမ်းဘဘရှိဘူတာကို အထူးအမြန်ရထားများ ရပ်နားနိုင်သည့်ဘူတာတစ်ခုအဖြစ်သို့ အဆင့်မြှင့်တင်ခဲ့သည်။
ထိုအချိန်မှစတင်ကာ ဤဘူတာတွင် ခဲအိဟန်ပင်မရထားလိုင်းပေါ်ရှိ ရထားမျိုးစုံသည် ဤဘူတာတွင် ရပ်နားကြသည်။
၁၉၄၅ ခုနှစ်နှင့် ၁၉၆၈ ခုနှစ်အကြားတွင် ဘူတာသည် ကျိုတိုရထားလိုင်းကို ဝန်ဆောင်မှုပေးခဲ့သည်။
ဘူတာပုံစံ ဘူတာတွင် ရထားလမ်းကြောင်းလေးခုနှင့် အလယ်တွင် ပလက်ဖောင်းနှစ်ခု ပါဝင်သည်။
ကပ်လျက်ဘူတာများ ပြင်ပလင့်များ Station map (Keihan Electric Railway) Tambabashi Station information (Keihan Electric Railway) ကိုးကား ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ဂျပန်နိုင်ငံရှိ ဘူတာရုံများ။
တိုဘ - ခိုင်းဒိုးဘူတာ (鳥羽街道駅, Toba-kaidō-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ဘူတာတစ်ခုဖြစ်သည်။
တိုးဖုခုဂျိဘူတာ (東福寺駅, Tōfukuji-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ခဲအိဟန်ရထားလိုင်း၏ ဘူတာအမှတ် "KH36" ဖြစ်ပြီး၊ JR West ရထားလိုင်း၏ ဘူတာအမှတ် "JR-D02" ဖြစ်သည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း West Japan Railway Company နာရရထားလိုင်း ဘူတာပုံစံ ဤဘူတာသည် မြေပြင်ပေါ်တွင် တည်ဆောက်ထားသည်။
ခဲအိဟန်ရထားလိုင်းနှင့် JR ရထားလိုင်းများတွင် ပလက်ဖောင်းနှစ်ခုစီ ပါဝင်သည်။
ခဲအိဟန်ရထားလိုင်း JR West ခရီးသည်အချက်အလက် ခဲအိဟန်ဘူတာကို ၂၀၁၂ ခုနှစ်တွင် တစ်နေ့လျှင် ခရီးသည် ၁၄,၄၄၂ ဦးရေ အသုံးပြုခဲ့သည်။
JR West ဘူတာကို ၂၀၁၂ ခုနှစ်ကာလတွင် တစ်နေ့လျှင်အသုံးပြုသူ ၁၆,၀၅၅ ဦး ရှိခဲ့သည်။
ကျိုတိုမြို့၏ အချက်အလက်များနှင့် ကျိုတိုစီရင်စု၏ အချက်အလက်များအရ နှစ်အလိုက် ပျှမ်းမျှခရီးသည်ဦးရေမှာ အောက်ပါအတိုင်း ဖြစ်သည်။
+yearKeihan LineJR Nara Line20046,4555,52620056,5925,80520066,2166,17820076,1706,43320087,1646,66020097,2116,88220107,2827,22220116,9347,53820127,4038,02720137,9078,43320148,6448,89920159,3669,54120167,6259,627 သမိုင်းကြောင်း ဤဘူတာကို ၁၉၁၀ ခုနှစ်၊ ဧပြီလ ၁၅ ရက်နေ့ ခဲအိဟန်ပင်မရထားလိုင်းစတင်ခဲ့ချိန်တွင် ဖွင့်လှစ်ခဲ့သည်။
၂၀၁၈ ခုနှစ်၊ မတ်လတွင် JR West ဘူတာများကို ဘူတာအမှတ်စဉ် သတ်မှတ်ခဲ့သည်။
ဤဘူတာ၏ အမှတ်စဉ်မှာ JR-D02 ဖြစ်သည်။
ကပ်လျက်ဘူတာများ ပြင်ပလင့်များ JR West station information Keihan station information ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
ကြောင်ခွေး () သည် အမေရိကန် အန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။
၎င်းကို ၁၉၉၈ ဧပြီ ၄ တွင် နီကယ်လွန်း ရုပ်သံလိုင်း တွင် ထုတ်လွှင့် ပြသခဲ့သည်။
ဇာတ်ကောင်များ ကြောင်ခွေး (၊ အသံသရုပ်ဆောင်: Jim Cummings နှင့် တွမ် ကန်နီ) Winslow Oddfellow (အသံသရုပ်ဆောင်: ကားလို့စ် အလာဇ်ရာကီ) Cliff Feltbottom (အသံသရုပ်ဆောင်: တွမ် ကန်နီ) ရှရီးခ် ဒူဘွိုင်း (၊ အသံသရုပ်ဆောင်: မာရီယာ ဘမ်ဖို့ဒ်) လူဘ် (၊ အသံသရုပ်ဆောင်: ကားလို့စ် အလာဇ်ရာကီ) Rancid Rabbit (အသံသရုပ်ဆောင်: Billy West) အက်ဒီ ရှဉ့် (၊ အသံသရုပ်ဆောင်: Dwight Schultz) Randolph Grant (အသံသရုပ်ဆောင်: Billy West) Tallulah Headbank (အသံသရုပ်ဆောင်: မာရီယာ ဘမ်ဖို့ဒ်) Mean Bob (အသံသရုပ်ဆောင်: Billy West) လိုလာ ကာရီကိုလာ (၊ အသံသရုပ်ဆောင်: နီကာ ဖူတာမင်း) အဂရစ် အမွှာများ (၊ အသံသရုပ်ဆောင်: လာရိန်း နယူးမင်း) မာဗစ် (၊ အသံသရုပ်ဆောင်: ဂျွန် ကဆိရ်) Dunglap (အသံသရုပ်ဆောင်: ဂျွန် ကဆိရ်) မစ္စတာဆန်းရှိုင်း (၊ အသံသရုပ်ဆောင်: Billy West) ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Common Sense Media၂/၅FilmAffinity၅.၄/၁၀ (သုံးသပ်သူ ၂.၃၉၅ ဦး)ČSFD.cz၇၃%AlloCiné၂.၉/၅အဒိုရိုစီနီမာ၃.၂/၅ ကိုးကား ပြင်ပလင့်ခ် ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ် ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ ကဏ္ဍ:ကာတွန်းရုပ်သံဇာတ်လမ်းတွဲများ။
right|မှတ်ဉာဏ်ဖြစ်ပေါ်ပုံ စံသရုပ် (Multi-store Model) ၏ အဆင့်ဆင့်။
အက္ကင်ဆန်-ရှစ်ဖှ်ရင်န် စံသရုပ် ({{lang-en|Atkinson-Shiffrin model) သို့မဟုတ် မှတ်ဉာဏ်ဖြစ်ပေါ်ပုံ စံသရုပ် () ဟူသည်မှာ ၁၉၆၈ ခုနှစ်တွင် ရောဘတ် အက္ကင်ဆန် (Robert Atkinson) နှင့် ရောဘတ် ရှစ်ဖှ်ရင်န်(Robert Shiffin) တို့က တင်ပြလိုက်သည့် မှတ်ဉာဏ်ဖြစ်ပေါ်ပုံ အဆင့်ကြီးများ ဖြစ်၏။
Atkinson, R.C.; Shiffrin, R.M. (1968). "Chapter: Human memory: A proposed system and its control processes" ပတ်ဝန်းကျမှ လှုံ့ဆော်ချက်များက အာရုံခံ ဆဲလ်များကို ထိခတ်ခြင်းကြောင့် ဆိုင်ရာ ကိုယ်တွင်းလျှပ်လှိုင်း စီစဉ်ပုံထွက်များက အကြောင်းအချက် တစ်ခုအဖြစ် နျူရွန်များတလျှောက် ဆင့်ကဲပြန်ပေါ်မြဲ ဖြစ်နေသည့် ပထမအဆင့်မှာ ထိခတ်စွဲ (sensory memory) ဖြစ်၏။
လျှပ်လှိုင်းအကြောင်းအချက်များကို စိတ် (သိတွေးအုံ)က ဆက်လက်အသုံးပြုနေလျှင် ၎င်း ထိခတ်စွဲများက ရေတိုမှတ်ဉာဏ်များ ဖြစ်သွားမည်။
ဤသည်က ဒုတိယအဆင့် ဖြစ်၏။
ထို့ထက် အသုံးပြု၍ ထို့ထက် စွဲမြဲသွားလျှင်မူ ရေရှည်မှတ်ဉာဏ်များ ဖြစ်သွားနိုင်၏။
အကိုးအကား ကဏ္ဍ:မှတ်ဉာဏ် ကဏ္ဍ:သိတွေးအုံ ကဏ္ဍ:စိတ်။
ရေရှည်မှတ်ဉာဏ် () ဆိုသည်မှာ မှတ်ဉာဏ်ဖြစ်ပေါ် အဆင့်များ၏ တတိယအဆင့်သို့ ရောက်ရှိသွားလျက် စက္ကန့် ၃၀ အထက် စွဲမြဲနိုင်လာသော မှတ်ဉာဏ်များကို ဖြစ်၏။
၂မျိုး၂စား ထပ်မံခွဲခြားနိုင်၏။
သိရှိ မှတ်ဉာဏ်များ (explicit or decalrative memories) ပြုကျင့် မှတ်ဉာဏ်များ (implicit or non-declarative memories) အကိုးအကား ကဏ္ဍ:မှတ်ဉာဏ်။
ရေရှည်မှတ်ဉာဏ် ၂မျိုးအနက် ပြုကျင့်မှတ်ဉာဏ် မှ တခြားသော သိရှိမှတ်ဉာဏ် () သို့မဟုတ် ပြန်တွေးရုံရ မှတ်ဉာဏ် (declarative memory) ဟူသည်မှာ - အတိတ်မှ သိရှိဖူးသည့် အကြောင်းအချက် တခုခုကို သိတွေးအုံပိုင်ရှင် သက်ရှိ၏ ပြန်လည် တွေးသိကြည့်နိုင်စွမ်း ဖြစ်၏။
စက်ဘီးမည်သို့ စီးရသည်ကို ခြေလက်လှုပ်ရှားကြည့်မှုအားဖြင့် ပြန်လည်မှတ်မိသည်မှာ ပြုကျင့်မှတ်ဉာဏ် (implicit memory) များ ဖြစ်ပြီး၊ ကိုယ်ပိုင် အတွေ့အကြုံများနှင့် ကြားသိမှတ်သားဖူးသမျှ အချက်အလက်များမှာ ဤ သိရှိမှတ်ဉာဏ် (explicit memory) များ ဖြစ်လေ၏။
သို့ဖြင့် သိရှိမှတ်ဉာဏ်များကို - ကိုယ်တွေ့ သိရှိမှတ်ဉာဏ်များ (episodic memories) လက်ဆင့်ကမ်း သိရှိမှတ်ဉာဏ်များ (sem‌atic memories) ဟု ၂မျိုး ထပ်ခွဲနိုင်သေး၏။
အကိုးအကား ကဏ္ဍ:နျူရိုစိုင်းယန့်စ် ကဏ္ဍ:စိတ္တဗေဒ ကဏ္ဍ:သတ္တဗေဒ ကဏ္ဍ:မှတ်ဉာဏ်။
ရေရှည်မှတ်ဉာဏ် ၂မျိုးအနက် သိရှိမှတ်ဉာဏ် မှ တခြားသော ပြုကျင့်မှတ်ဉာဏ် () သို့မဟုတ် ပြန်တွေးရုံ-မရ မှတ်ဉာဏ် (non-declarative memory) ဟူသည်မှာ - သတိကင်းမဲ့ချိန်အတွင်း စိတ်(သိတွေးအုံ)တခု၏ မှတ်ဉာဏ် အဖြစ် သိုမှီးမိထားပြီး နောင်လာမည့် စဉ်းစားအတွေးများ (thoughts) နှင့် အတုံ့အမူများ (behaviors) ကို သတိမကပ် စိတ်သဖွယ် လွှမ်းမိုးပုံဖော်သည့် ရေရှည်မှတ်ဉာဏ်များ ဖြစ်၏။
Schacter, D. L. (1987). "Implicit memory: history and current status"; Journal of Experimental Psychology: Learning, Memory, and Cognition သာဓကအားဖြင့် စက်ဘီးမည်သို့ စီးရမည်ကို မှတ်မိပုံမှာ၊ ပြန်တွေးရုံရ (declarative) မဟုတ်ဘဲ၊ ကိုယ်တိုင် ပြန်လည်လှုပ်ရှားကြည့်ခြင်းဖြင့် ပြန်လည်ရရှိနိုင်သော "စက်ဘီး၌ မိမိ ခြေလက်တို့ မည်သို့ မည်တာ လှုပ်ရှားရမည်" ဟူသော အကြောင်းအချက်အစုအဝေး ဖြစ်၏၊ ပြုကျင့်မှတ်ဉာဏ် ဖြစ်၏။
သိရှိမှတ်ဉာဏ်များအနက် ကိုယ်တွေ့မှတ်ဉာဏ် မဟုတ်သော လက်ဆင့်ကမ်း မှတ်ဉာဏ် () ဟူသည်မှာ - ကိုယ်တိုင် တွေ့ကြုံထားမှု မဟုတ်ဘဲ ကြားသိဖတ်ရှုခြင်း စသည့် ပတ်ဝန်းကျင်မှ အကြောင်းအချက် ခင်းပြမှုမှ ရရှိပြီး ရေရှည်မှတ်ဉာဏ်အဖြစ် သိတွေးအုံ၌ သိုမှီးမိထားသည့် မှတ်ဉာဏ်များ ဖြစ်၏။
လက်ဆင့်ကမ်း အသိပညာထု အနေနှင့်မူကား သမိုင်းတလျှောက် လူတို့ သိထင်သမျှကို လက်ဆင့်ကမ်း စုဆောင်းလာသော ယေဘုယျ ဗဟုသုတထုကြီးကို ညွှန်းဆိုနိုင်၏။
လူသားထုတခုလုံးအနေနှင့် သိမှတ်ယူထားသော စကားလုံးများ သတ်မှတ်ညှိယူခြင်း ဝေါဟာရ (စကားလုံးထု)၊ နှုတ်ပြောရာဇဝင်၊ ဆိုရိုး၊ စသည့် ဗဟုသုတ အချက်အလက်များမှာ ထုံးဓလေ့ (culture) အသီးသီးအပေါ် မူတည်ကွဲပြား၏။
အကြောင်းအချက်၊ အခြင်းအရာ အသစ်များကို လက်ဆင့်ကမ်းဖော်ပြ မှတ်သားကြရာတွင်လည်း၊ သိရှိမှတ်ဉာဏ်အဖြစ် အတိတ်က ရယူသိုမှီးမိထားသည်တို့ကို အခြေခံ၍ ဆက်စပ်စဉ်းစားကာ တည်ဆောက်သိယူနိုင်ကြ၏။
သိရှိမှတ်ဉာဏ်များအနက် လက်ဆင့်ကမ်း မှတ်ဉာဏ် မဟုတ်သော ကိုယ်တွေ့ မှတ်ဉာဏ် () ဟူသည်မှာ - သိတွေးအုံအနေနှင့် ကိုယ်တိုင် ထိကြုံခံစားချက် အထိုက်အလျောက်နှင့်တကွ ကြုံတွေ့ရာမှ ရေရှည်မှတ်ဉာဏ်အဖြစ် သိုမှီးမိသည့် မှတ်ဉာဏ်မျိုး ဖြစ်၏။
thumb|၂၀၁၉ ခုနှစ် လော့စ်အိန်ဂျလိစ် လမ်းမထက် စတိုင် ဖက်ရှင်ကို ရောင်ပြန်ဟပ်သော ခေတ်မီအသွင်အပြင်ဖြင့် မော်ဒယ်တစ်ဦး လမ်းမထက် စတိုင်သည် စတူဒီယိုများ၊ ဒီဇိုင်နာများထံမှမဟုတ်ဘဲ လူအများကြားမှ ထွက်ပေါ်လာသည်ဟု ယူဆရသော ဖက်ရှင် ဖြစ်သည်။
လမ်းပေါ်ဖက်ရှင်သည် ယေဘူယျအားဖြင့် လူငယ်ယဉ်ကျေးမှု နှင့် ဆက်စပ်နေပြီး မြို့ကြီးပြကြီးများတွင် အများဆုံးတွေ့ရတတ်သည်။
မဂ္ဂဇင်းများနှင့် သတင်းစာများတွင် အများအားဖြင့် မြို့ပြအဝတ်အစားများ ဝတ်ဆင်ထားသည့် လူတစ်ဦးချင်းစီ၏ ပြတ်သားသော ဓာတ်ပုံများကို ဖော်ပြလေ့ရှိသည်။
ခေတ်ရေစီးကြောင်းဖက်ရှင်သည် မကြာခဏဆိုသလို လမ်းပေါ်ဖက်ရှင်ရေစီးကြောင်းများကို လွှမ်းမိုးမှုရှိလေသည်။
အဓိက လူငယ်ယဉ်ကျေးမှု အများစုသည် လမ်းမထက် စတိုင် ဖက်ရှင်နှင့် ဆက်စပ်မှုရှိလေသည်။
လမ်းမထက် စတိုင် ဖက်ရှင်ပုံစံများသည် တစ်နိုင်ငံနှင့် တစ်နိုင်ငံတူညီမှု မရှိကြပဲ သက်ဆိုင်ရာ နေရာဒေသနှင့် လိုက်လျောညီထွေမှုရှိသည့် သီးခြားပုံစံတစ်မျိုးစီဖြင့် ထွန်းကားလျက်ရှိလေသည်။
လမ်းမထက် စတိုင် ဖက်ရှင်၏ အဓိကပုံစံများ အမေရိကန် ဟစ်ဟော့ (Hip-hop) စတိုင်: ဦးထုပ်၊ ကွန်ဗတ်၊ ဘီဂျင်၊ နှင့် အခြားသော အဝတ်အစားများဖြင့် ပေါင်းစပ်ဝတ်ဆင်လေ့ရှိသော စတိုင်ဖြစ်သည်။
ဂျပန် ဟာရာဂျူကူ (Harajuku) စတိုင်: အရောင်စုံသော အဝတ်အစားများနှင့် ပေါင်းစပ်ဝတ်ဆင်လေ့ရှိသော စတိုင်ဖြစ်သည်။
ကေဘီစတိုင်: အလွန်ကျစ်သိပ်သော ဘောင်းဘီနှင့် ရှပ်အင်္ကျီကို ပေါင်းစပ်ဝတ်ဆင်လေ့ရှိသော စတိုင်ဖြစ်သည်။
အားကစားဝတ်စုံများ၏ လွှမ်းမိုးမှု အားကစားဓလေ့များ၏ လွှမ်းမိုးမှု လမ်းမထက် စတိုင်တွင် အားကစားဝတ်စုံကို ပုံမှန်ဝတ်ဆင်သော သာမန်လူများ ပါဝင်သည်။
သို့သော်လည်း အားကစားဝတ်စုံ အမှတ်တံဆိပ်အမျိုးမျိုးအတွက် အလုပ်လုပ်သော စူပါမော်ဒယ်များ၏ လွှမ်းမိုးမှုသည်လည်း အရေးပါလေသည်။
ထို့ကြောင့် သာမန်လူများကို အားကစားအဝတ်အစား ခံစားမှုဖြင့် လွှမ်းမိုးရန် ပိုမိုလွယ်ကူလာသည်။
စကိတ်စီးအားကစားဓလေ့သည် အထူးသဖြင့် အချို့သော လမ်းမထက် စတိုင်များ၏ အသွင်အပြင်ကို လွှမ်းမိုးခဲ့သည်။
လမ်းမထက် စတိုင် ရေစီးကြောင်းပုံရိပ်သည် စကိတ်စီးခြင်းနှင့် မကြာခဏသက်ဆိုင်မှုရှိနေသည်ကို တွေ့မြင်နိုင်သည်။
စကိတ်စီးသူများအတွက် ခြေထောက်ချော်ခြင်းမှ ကင်းဝေးစေမည့် စကိတ်စီးဖိနပ်များကိုပင် လမ်းမထက် စတိုင် ဖက်ရှင်သို့ အမွေဆက်ခံ၍ အသုံးပြုခဲ့ကြသည်။
လမ်းမထက် စတိုင် ဖက်ရှင်၏ အရေးပါမှုများ ပုဂ္ဂိုလ်ရေးအထောက်အထား: လမ်းမထက် ဖက်ရှင်သည် လူအများအကြား မိမိကိုယ်ကိုယ်ပြသရန် အသုံးပြုသည့် အစိတ်အပိုင်းတစ်ခုဖြစ်လေသည်။
မိမိတို့၏ စိတ်ကြိုက်နှင့် ကိုယ်ပိုင်စတိုင်ကို ဖော်ပြနိုင်စေလေသည်။
ပေါ်လွင်စေမှု: လမ်းမထက် ဖက်ရှင်သည် လူငယ်များအကြား အလွန်လူကြိုက်များပြီး၊ ပေါ်လွင်စေလေသည်။
တစ်နိုင်ငံခြင်း စနစ်ကိုက်မှု: လမ်းမထက် ဖက်ရှင်သည် တစ်နိုင်ငံလုံးအတိုင်းအတာဖြင့် မတူညီသော ဖက်ရှင်စတိုင်များ ဖြစ်နိုင်၏။
အရင်အချိန်မှ ဖက်ရှင်များသည် ဖက်ရှင်ဒီဇိုင်နာများထံမှသာ ထွက်ပေါ်လာကာ လူထုအကြား ပျံ့နှံ့သွားလေ၏။
လမ်းမထက် ဖက်ရှင်တွင်မူ ဖက်ရှင်စတိုင်များသည် လူအများကြားကနေ ပေါ်ထွက်လာခြင်းမျိုးဖြစ်လေသည်။
ကိုးကား ပြင်ပလင့်များ "ဖက်ရှင်ဓာတ်ပုံဆရာတွေက ဘာကြောင့် Instagram မှာ လာတက်ကြတာလဲ" "နယူးဇီလန် လမ်းမထက် စတိုင်" "နိုင်ငံရေးက ဖက်ရှင်တစ်ခုဖြစ်လာတဲ့အခါ" "ဘာကြောင့် လန်ဒန်သည် ကမ္ဘာ့ဖက်ရှင်မြို့တော်အဖြစ် ထိုက်တန်သနည်း" clothoo မှ "Letterman အကျီများ" ကဏ္ဍ:ဖက်ရှင်။
ဗဟုလောက (ခေါ်) တစ်ခု-မက လောကများ () ဟူသည်တွင် - စိုင်းယန့်စ် နှင့် သင်္ချာ အားဖြင့် အဆိုပြုသော သီအိုလျာအဖြစ် ရှိထားသမျှ လောက(Universe)များ အားလုံး အကျုံးဝင်၏။
ခြုံကြည့်ပြန်လျှင် ရှိရှိနိုင်သမျှသော ဆိုင်ရာ နေရာရပ်ဝန်း (အာကာသ)၊ အချိန်၊ ဒြပ်သား၊ စွမ်းအင်၊ အကြောင်းအချက်၊ (ဆိုင်ရာ ရူပဗေဒသုံး-ကိန်းသေတို့နှင့် ပေါ်လွင်သဘောထင်းသည့်) ရူပဗေဒ နိယာမများ၊ ဤသည်တို့က ဆိုင်ရာ လောက(Universe) အသီးသီးအဖြစ် စုဖွဲ့ဖြစ်ပေါ်ကွဲပြားနေသည်ဟု ယူဆခြင်းမျိုး ဖြစ်ပါ၏။
အတွေ့များသော အလွတ်ယူဆချက် တစ်ခုအရ တစ်ခု-မက လောကများ (the Multiverse) သည် "ဤသည် ဤသည်သော နိယာမသဘောတရားများအတိုင်း တည်ရှိသော သီးခြားလောကများ အစုအအုံ" သဘော ဟူသည်မျိုး ဖြစ်၏။
ရှေးဂရိ ဒဿနိကဗေဒ အပါအဝင် သမိုင်းတလျှောက်၌ တစ်ခုမက-လောကများ (Multiple Universes) ကို လူတို့ စိတ်ကူးခဲ့ကြ၏။
ခေတ်အဆက်ဆက်တွင်လည်း လောကဗေဒ (Cosmology)၊ ရူပဗေဒ (Physics)၊ ဒဿနိကဗေဒ (Philosophy) စသည့် နယ်ပယ်ကဏ္ဍ အဖုံဖုံ၌ အတွေးအမြင်များ ပြောင်းလဲငြင်းခုံလျက် ရှိတော့၏။
အခြားလောကများမှာ သက်ရောက်မှုအားဖြင့် မကြုံတွေ့ မတိုင်းတာနိုင်ခြင်းကြောင့် စိုင်းယန့်စ်တန်းဝင် သီအိုလျာ (hypothesis) များ မမြောက်ဘဲ ဒဿနိကပိုင်း တွေးခေါ်ချက်များသာ မည်ပေမည်ဟု အချို့ ရူပဗေဒပညာရှင်များက ဆို၏။
ရူပဗေဒအသိုင်းအဝိုင်းအတွင်း အချို့ကလည်း တစ်ခုမကသော လောကများ ရှိမည်ဟု ခန့်မှန်းယုံကြည်၏။
အထောက်အထား၊ အရိပ်အမြွက်များကို စိုင်းယန့်စ်ပညာရှင်တို့ လိုက်လံလေ့လာဖူးသော်လည်း ခိုင်မာသော ထောက်ထားအရိပ်အမြွက် ယနေ့တိုင် မပေါ်သေးပါ။
အမျိုးခွဲခြားကြည့်ခြင်း မက်စ် တက်မာ့ခ် (Max Tegmark) နှင့် ဘရိုင်ယန် ဂရီးန် (Brian Greene) ဟူသော ရူပဗေဒပညာရှင် ၂ဦးက တစ်ခုမကသော လောကများ အဆင့်၊ အမျိုးအစား ဖြစ်နိုင်ရာ ခွဲခြားသတ်မှတ်ကြည့်ပုံများကို အဆိုပြုထားကြသည်။
မက်စ် တက်မာ့ခ်၏ တိုင်းဝန်းတာအဆင့် ၄ ဆင့် သက်ရောက် လောကဝန်း (Observable Universe) ထက် ကျော်လွန်ကျယ်ရှိနိုင်သည့် လောကအမျိုးမျိုး (Universes) သတ်မှတ်ကြည့်နိုင်ပုံ တိုင်းဝန်းတာ(scale) အဆင့် ၄မျိုးကို လောကဗေဒပညာရှင် မက်စ် တက်မာ့ခ် က ဤသို့ အဆိုပြုပြဆိုထား၏။
သူ၏ သတ်မှတ်ပုံတွင်၊ နောက်တစ်ဆင့်သော တိုင်းဝန်းတာ (scale) ထဲတွင် ရှေ့အဆင့်တိုင်းဝန်းတာက တစိတ်တပိုင်းအဖြစ် ပါဝင်နေမည်။
thumb|ယခင်ဘူတာရုံအဆောက်အဦ (၂၀၀၅ ခုနှစ်၊ အောက်တိုဘာလ ၂၃ ရက်နေ့) ယောဒိုဘူတာ (淀駅, Yodo-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း ဘူတာပုံစံ ပတ်ဝန်းကျင်နေရာ ကျိုတိုမြင်းပြိုင်ကွင်းသည် ဤဘူတာမှ လမ်းလျှောက်ကာသွားနိုင်သည့် အကွာအဝေးအတွင်း တည်ရှိသည်။
ကပ်လျက်ဘူတာများ ကိုးကား။
အောက်ဖော်ပြပါ အချက်အလက်များသည် ပြည်ထောင်စုသမ္မတမြန်မာနိုင်ငံတော်၊ တပ်မတော် (ရေ)၏ စစ်ရေယာဉ်များ၊ စစ်ဘက်သုံး စက်ကိရိယာများ စာရင်းဖြစ်သည်။
နောက်ဆုံး အခြေအနေနှင့် ကိုက်ညီမှု ရှိသည် (သို့) ပြီးပြည့်စုံမှု ရှိသည်ဟု မဆိုလိုနိုင်ပေ။
200px|thumb|မြန်မာ့ရေတပ်အလံတော် စစ်ရေယာဉ်စုများ အမှတ်(၁)စစ်ရေယာဉ်စု (သန်လျင်) အမှတ်(၂)စစ်ရေယာဉ်စု (ဟိန်းဇဲ) အမှတ်(၃)စစ်ရေယာဉ်စု (ကျောက်ဖြူ) အမှတ်(၄)စစ်ရေယာဉ်စု (ဟိုင်းကြီး) ရေငုပ်သင်္ဘောစစ်ရေယာဉ်များ အတန်းအစား သတ်မှတ်ချက် ပုံ တည်ဆောက်သူ စစ်ရေယာဉ်အမှတ် တပ်တော်ဝင်သည့် ခုနှစ် တပ်ဆင်ထားသော လက်နက်များ ပင်မဆိပ်ကမ်း မှတ်ချက် ကီလိုတန်း225x225px Rubin Design Bureau 71 (ရေငုပ်သင်္ဘောစစ်ရေယာဉ် မင်းရဲသိင်္ခသူ) ၂၄ ဒီဇင်ဘာ ၂၀၂၀ တော်ပီဒို ၁၈ လုံး၊ 53-65KE တော်ပီဒိုများ TEST -71MKE တီဗီလမ်းညွှန် လျှပ်စစ်အိမ်သုံး တော်ပီဒိုများ DM-1 ရေတပ်သုံးမိုင်းများ × ၂၄ လုံး 9M36 Strela-3 (SA-N-8) MANPAD အမှတ်(၇၁) ရေငုပ်သင်္ဘော အခြေစိုက်စခန်း။